Victor Angelescu a clarificat situația lui Andrei Borza: "Va ajunge titularul incontestabil al naționalei"
Jucătorii rapidiști Andrei Borza și Alexandru Albu au petrecut într-un club din Iași după eșecul cu Poli, 1-3, din etapa a 27-a.
Andrei Borza va ajunge titularul incontestabil al naționalei, spune Victor Angelescu
Cei doi au fost surprinși într-um club într-o perioadă în care trebuiau să fie la odihnă. Au fos excluși din lot, dar au fost reprimiți după etapa următoare, în care Rapid a câștigat pe teren propriu, 4-1 cu UTA.
Borza nu a mai jucat niciun minut până la finalul sezonului regulat, iar Albu a fost folosit 30 de minute în remiza de la Craiova, cu Universitatea, 1-1.
În locul lui Borza a fost folosit Robert Bădescu. El a marcat la debut, dicând scorul la 2-0 în minutul 13. În plus, a avut evoluții consistente și în următoarele două partide, de la Craiova și cu FCSB.
Acționarul minoritar a transmis că Bădescu nu a devenit titular de drept. "Escapada lui Andrei Borza a făcut ca Bădescu să joace titular și a făcut-o foarte bine. În momentul de față, avem doi fundași foarte buni, tineri, care se bat pe același post.
Andrei Borza cred că va ajunge titularul naționalei, titular incontestabil. Robert Bădescu a arătat că poate juca în orice meci, a făcut-o foarte bine până acum.
Această concurență aduce doar plusuri pentru Rapid și acest lucru ne bucură foarte mult", a spus Angelescu, potrivit ProSport.
El s-a referit și la lupta la titlu. "Ne-am asumat că ne batem pentru titlu din iarnă. Noi suntem cei care trebuie să revenim și va fi foarte greu. Încă au patru puncte în față și sunt favoriți.
Noi trebuie să luptăm, să facem un play-off perfect, să ne dăruim. Vom face tot posibilul pentru a ne bate pentru titlu, dar FCSB are, în continuare, prima șansă.
Dacă nu vom câștiga titlul, sperăm să mergem, după foarte mulți ani, în cupele europene", a mai transmis Angelescu.